Текеліде биіктігі 25 метрлік тутұғыр орнатылды
"Текеліде биіктігі 25 метрлік тутұғыр орнатылды" | "https://abai.kz/post/115895"
TITLE: Текеліде биіктігі 25 метрлік тутұғыр орнатылды
URL: https://abai.kz/post/115895
META: "Текеліде биіктігі 25 метрлік тутұғыр орнатылды" | "https://abai.kz/post/115895"
DATE: 05.07.2020
AUTHOR(s): Айман Асыл
TOTAL WORDS: 199
TEXT: Елорда күні қарсаңында Текелі қаласында биіктігі 25 метр тутұғыр бой көтерді. Жоба «Жұмыспен қамтудың жол картасы – 2020» бағдарламасы аясында жүзеге асқан. Тәуелсіздік алаңында орнатылған Мемлекеттік Туды жас спортшы, Әлем чемпионы Акранбек Асемайға бұйырды. Шарада қала әкімі Бақтияр Өнербаев Текелі халқын мерекемен құттықтап, жылы лебізін білдірді. «Мемлекеттік рәміздер – елдік пен егемендіктің, бірлік пен биліктің нышаны. Оларды дәріптеу ісін жаңа деңгейге көтеру – идеологиялық жұмыстың маңызды міндеттерінің бірі. Шаһарымызда тутұғырдың бой көтеруі, Текелі қаласы тұрғындарының Елорда күніне қосқан өздерінің үлесі. Біз жылда бұл мерекеге ерекше дайындаламыз, ерекше атап өтеміз. Осы мүмкіншілікті пайдалана отырып, мен қала тұрғындарын, жетісулықтарды, Қазақстан халқын мерекеміз Елорда күнімен шын жүректен құттықтаймын!», - деді Бақтияр Өнербаев. Айта кету керек, Текелі қаласында «Жұмыспен қамтудың жол картасы» аясында 13 жоба қолға алынған. Бағдарламаны жүзеге асыру үшін  1 млрд 837 млн 10 мың теңге қаражат бөлінген. Оның оны аяқталуға жақын. Ал, екеуі бүгін қолданысқа берілді. Елорда күніне орай  пайдалануға берілген екінші нысан – спорттық ойын алаңы. Осындай футбол алаңы Рудный ауылында ашылады деп жоспарлануда. Жалпы, шаһарда «Жұмыспен қамтудың жол картасы – 2020» бағдарламасын жүзеге асыру үшін 214 адам жұмысқа тартылуы тиіс. Қазір тең жартысы қалалық жұмыспен қамту орталығы арқылы жұмысқа алынып, аталған нысандарда еңбек етіп жатыр. Айман Асыл Abai.kz
